Diari Oficial de la Generalitat Valenciana


Sumari del DOGV 3359, del 27-10-1998 (1998/8464)

ACORD de 28 de juliol de 1998, de la Comissió Territorial d'Urbanisme d'Alacant, relatiu a la modificació puntual del Pla General del Campello sobre ordenació d'alineacions interiors de patis d'illa de cases en aplicació del pla general d'ordenació urbana vigent.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3359

Data del DOGV
:   27-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8464


Data del document
:   28-07-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 28 de juliol de 1998, de la Comissió Territorial d'Urbanisme d'Alacant, relatiu a la modificació puntual del Pla General del Campello sobre ordenació d'alineacions interiors de patis d'illa de cases en aplicació del pla general d'ordenació urbana vigent. [1998/A8464]
  
La Comissió Territorial d'Urbanisme, en sessió celebrada el dia 28 de juliol de 1998, va adoptar el següent acord:
  
«Vist l'expedient de referència i de conformitat amb els següents
  
Antecedents de fet
  
Primer
  
L'Ajuntament, en sessió plenària celebrada el dia 30 d'abril de 1998, va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 2 de febrer de 1998, i en un dels diaris de major difusió provincial, el 23 de gener de 1998, i es van presentar cinc al·legacions, de les quals 2 van ser estimades.
  
Segon
  
La documentació està integrada per memòria informativa i justificativa, plans.
  
Tercer
  
La Comissió Territorial d'Urbanisme, en sessió celebrada el dia 20 de desembre de 1996, va acordar suspendre l'aprovació definitiva de l'expedient fins que foren reparades determinades observacions que es van comunicar a l'Ajuntament. En data 25 de maig de 1998 l'Ajuntament remet nova documentació aprovada en sessió plenària de 8 de maig de 1997 i considerant que introdueix modificacions substancials decideix tramitar l'expedient de nou.
  
Quart
  
L'objecte d'aquest expedient és aclarir la interpretació normativa del pla general d'ordenació urbana sobre espai lliure interior d'illa de cases. El pla general preveu en la seua normativa que en la regulació del sòl urbà clau 11 (ordenació en illa de cases tancada) es fixarà una profunditat edificable que es regula segons els articles 83 i 84 de la mateixa normativa, referits a l'ordenació «segons alineació a vial».
  
Aquesta profunditat oscil·la entre un mínim d'11 metres i un màxim de 18 metres i és fixada segons el nombre de plantes, però no d'una manera clara, sinó que condueix de vegades a interpretacions discrepants.
  
La modificació que es presenta afecta el sòl urbà, clau 11, i acaba amb l'ambigüitat marcant, illa de cases per illa, en els plans la profunditat edificable des de l'alineació de façana.
  
Consideracions tecnicojurídiques
  
Primera
  
La tramitació ha estat correcta, conforme al que estableixen els articles 38 i 39, per remissió del 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segona
  
La documentació està completa, als efectes del compliment del que preceptua l'article 27 de la LRAU.
  
Tercera
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal i com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada han estat reparades les deficiències observades en l'Acord de 20 de desembre de 1996, de la Comissió Territorial d'Urbanisme.
  
Quarta
  
La Comissió Territorial d'Urbanisme, a proposta del subsecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme acorda:
  
Primer
  
Aprovar definitivament la modificació puntual del Pla General del Campello relativa a l'ordenació d'alineacions interiors de patis d'illa de cases.
  
Segon
  
Publicar íntegrament aquest acord aprovatori en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document manca de normes urbanístiques.
  
Contra aquest acord, que no posa fi a la via administrativa, podrà interposar-se recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.»
  
Alacant, 14 de setembre de 1998.- El president de la Comissió Territorial d'Urbanisme: Fernando Modrego Caballero.